Մեր նախորդ հրապարակումներում մենք քանիցս գրել ենք, որ Ռուսաստանը սպառնալիք է դարձել ամերիկյան հեգեմոնիայի համար, առանց որի այդ տերությունը պարզապես չի պահպանվի։ Մենք գրել էինք, որ նախագահ Պուտինը Բարաք Օբամային անելանելի վիճակի մեջ է գցել՝ փաստորեն պատնեշ դնելով Մագրիբից մինչև Ինդոնեզիա կառավարելի քաոսի տարածման ճանապարհին, որն այնքան անհրաժեշտ է ամերիկացիներին նախ՝ դոլարի պահանջարկը պահելու, երկրորդ՝ այլ երկրների աճը կանխելու կամ դանդաղեցնելու համար։ Բնական է՝ սա հասկանում են նաև հենց ԱՄՆ-ում։ Ահավոր քննադատություն է տեղում հեռացող նախագահ Օբամայի գլխին մերթ աջից, մերթ ձախից։ Սակայն քննադատները նույնպես հասկանում են իրենց անզորությունը։ Եվ անելանելիությունից հոդվածներ են գրում։ Առանց մեկնաբանությունների ընթերցողների ուշադրությանն ենք ներկայացնում The Washington Post-ի վերլուծական նյութը, որը փայլուն ցույց է տալիս ամերիկյան իսթեբլիշմենթի հոգեվարքը։